[{"text_idx": "#000003", "text": "Simon, skolta nomo Dingo, kiu studas en Reims, nun kunbiciklas. Li ec\u0302 ac\u0302etis novan tre bonan biciklon por fari tion. Do kvarope ni ekis direkte al la sekva celo Orle\u0301ans."}, {"text_idx": "#000004", "text": "La unua esploro de la itinero rezultis je distanco de 263 km. Defio, sed ja farebla. Detala esploro montris tamen, ke tie ni havus multajn montojn, kio tute ne konvenas por niaj peze s\u0302arg\u0302itaj bicikloj. Do ni laboris pri alternativa itinero, kiu evitas lau\u0306eble la montojn. Tiu tamen estas 300 km longa. Malfacila biciklado atendas nin do por la venontaj tri tagoj."}, {"text_idx": "#000005", "text": "Unue ni sekvis kanalon inter la riveroj Aisne kaj Marne, lau\u0306 kiu situas bona biciklovojo. Neatendite bremsis nin amaso da infanoj, s\u0302ajne tuta lernejo bicikle ekskursanta. Sed ne la infanoj estis la problemo, sed la plenkreskuloj kiuj akompanis ilin. Kiam la infanoj faris spacon kaj biciklis dekstre en vico, la plenkreskuloj ofte eniris en nian vojon maldekstre."}, {"text_idx": "#000006", "text": "Iam la vojo estis blokita pro rekonstruado de ponto, kaj ni devis reveturi kaj elekti la c\u0302efstraton. G\u0302uste tiam ni konstatis, ke unu el la radoj de la postveturilo ne plu havas aeron. Dum Christine flikis kaj la pneu\u0306tubon, kaj la pneu\u0306on, kiu estis jam tro eluzita, Simon kaj Melanie provis ac\u0302eti panon en apuda vilag\u0302o, sed ne trovis. Samtempe ni rimarkis, ke niaj gastigantoj provis telefoni al ni pro forgesita grava pos\u0302telefona s\u0302argilo. Ili afable alportis g\u0302in per au\u0306to j\u0302us kiam la flikado estis preta. Jam estis posttagmezo, kaj mankis ankorau\u0306 90 km g\u0302is la celo elektita por tiu c\u0302i tago."}, {"text_idx": "#000007", "text": "Nun ni tamen bezonis grimpi trans iuj montetoj kiujn ni ne povis eviti. Ili estis kovritaj per vitoj por fari c\u0302ampanon. Tipa vilag\u0302o en tiu c\u0302i regiono havas unu bakejon, unu trinkejon, kaj dudek du c\u0302ampanfarejojn. J\u0302us antau\u0306 la longa tagmeza pau\u0306zo ni felic\u0302e trovis unu el tiuj bakistoj."}, {"text_idx": "#000008", "text": "Post atingo de ebenaj\u0302o ni veturis en alia direkto, kie la vento multe helpis. En la vespero ni haltis c\u0302e tombejo en la vilag\u0302o Corroy por plenigi c\u0302iujn niajn akvobotelojn antau\u0306 la tendumado. Surprizis nin la apudaj belaj preg\u0302ejo kaj faktraba domo."}, {"text_idx": "#000009", "text": "Tagmeza pau\u0306zo kun fres\u0302e plukitaj c\u0302erizoj"}, {"text_idx": "#000010", "text": "Ankau\u0306 biciklo bezonas ion por veturi."}, {"text_idx": "#000011", "text": "Ni starigis la tendojn sur parkejo antau\u0306 la urbeto Anglure. En la sama loko ni jam tendumis dum la BEMI-karavano al kastelo Greziljono kvin jarojn antau\u0306e."}, {"text_idx": "#000012", "text": "Retpos\u0302tadreso ne estos publikigita. Devigaj kampoj estas markitaj *"}]